
Рег. №___________/ ___.___.2026 г.                                                                Приложение № 4
Екз. _______________



Д О Г О В О Р
				


Днес ..................2026 г. в гр.София между:

НАЦИОНАЛНАТА ГВАРДЕЙСКА ЧАСТ – с адрес: гр.София, бул.”Асен Йорданов”№ 2, ЕИК-129009030, идентификационен № по ДДС BG129009030, представлявана от полковник Петър Кинев Киндалов– Командир на Националната гвардейска част, наричана по-долу за краткост ВЪЗЛОЖИТЕЛ, от една страна и 
от друга страна
„..................” - със седалище и адрес на управление: град ..................., ул./бул. „...............”, №......., представлявано от ........................, ЕИК – ..................., наричан по-долу за краткост ИЗПЪЛНИТЕЛ, се сключи настоящият договор:

І. ПРЕДМЕТ НА ДОГОВОРА
      Чл. 1 ал. 1 Възложителят възлага, а Изпълнителят приема да извърши срещу заплащане на територията на Република България следната услуга:
„Провеждане на празнични илюминации и/или използване на пиротехнически ефекти по време на церемония-спектакъл „Искри” и други мероприятия с участието на Националната гвардейска част”
               ал.2 Броят на празничните илюминации и използването на пиротехнически ефекти се определят от Възложителя за всяко провеждано мероприятие за срока на настоящия договор.
         	 
ІІ. СРОК НА ДОГОВОРА
     Чл. 2  Този договор влиза в сила от датата на подписването му и е със срок на действие 24 /двадесет и четири/ календарни месеца или до достигане стойността на услугата по договора (събитието, което настъпи първо).
 
	ІІІ. ЦЕНИ, ЦЕНООБРАЗУВАНЕ И ПЛАЩАНЕ
     Чл. 3. ал. 1 Общата стойност на услугата по чл.1 от настоящия договор не може да превишава 25 000 евро без ДДС или до 30 000 евро с ДДС/крайна стойност за срока на договора/.
               ал.2 Стойноста на 1 (един) брой илюминация и/или 1 (един) брой пиротехнически ефект се определя предварително от Възложителя.
               ал.3 В цената на  1 (един) брой илюминация и/или 1 (един) брой пиротехнически ефект са включени всички разходи и консумативи по изпълнение предмета на договора, както и тези, свързани с издаването на необходимите разрешителни от оправомощените органи. 
     Чл. 4 Заплащането се извършва от Възложителя на Изпълнителя по банков път до 30 дни след всяка проведена празнична илюминация и/или използване на пиротехнически ефекти по време на церемония-спектакъл „Искри” и при всяко друго мероприятие на Националната гвардейска част, но само за реално изстреляните /използваните/ пиротехнически материали и ефекти, след представяне на двустранно подписан протокол и фактура-оригинал от Изпълнителя за извършената услуга във финансово-счетоводната служба на Националната гвардейска част. 

ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ
     Чл. 5 При  пълно и точно изпълнение на услугата по всеки одобрен сценарий по чл.7.ал.1 от настоящия договор, Изпълнителят има право да получи договореното възнаграждение.
     Чл. 6 ал. 1 Изпълнителят се задължава при подписването на настоящия договор да представи на Възложителя гаранция за  обезпечаване на изпълнението на договора в размер на 10 /десет/ процента от стойността на договора без ДДС в размер на ..................................... лева /............................./.
               ал. 2 Гаранцията за обезпечаване на изпълнението на договора е парична сума, банкова гаранция или застраховка, която обезпечава изпълнението чрез покритие на отговорността на Изпълнителя.
При избор на банкова гаранция, същата следва да бъде издадена в писмен вид на името на Възложителя.
При избор на парична гаранция за обезпечаване на изпълнението на договора, същата следва да бъде внесена по банков път по набирателната сметка на Националната гвардейска част - УниКредит Булбанк, гр.София, IBAN BG53UNCR96603320433110, BIC код UNCRBGSF. 
               ал. 3 Гаранцията за обезпечаване на изпълнението на договора се връща на Изпълнителя до 10/десет/ работни дни след изтичане срока на настоящия договор, по писмено посочена от Изпълнителя актуална банкова сметка. 
     Чл. 7 Преди всяко провеждане на празнични илюминации и/или използване на пиротехнически ефекти по време на церемония-спектакъл Искри или при друго 

мероприятие на Националната гвардейска част Изпълнителят представя на Възложителя:
               ал. 1 Сценарий на илюминацията на магнитен носител, както и подробно описание на пиротехническите изделия по видове, калибри и разцветки които ще бъдат използвани за провеждане и на хартиен носител. Същите следва да бъдат одобрени от Възложителя. 
               ал. 2 Сертификати за безопасност и качество на използваните пиротехнически изделия, отговарящи на Европейските стандарти.
               ал. 3 Сценария за конкретното мероприятие, мястото за провеждането му и продължителността на 1 (един) брой илюминация и/или 1 (един) брой пиротехнически ефекти  се уточняват предварително от Възложителя. 
     Чл. 8 Изпълнителят реализира предмета по настоящия договор с негово оборудване (пускови установки, тръби, обезопасителни ленти и други), като за техническото изпълнение бъде използвана професионална компютърна система, позволяваща максимален контрол на интензитета, времетраенето и безопасността на мероприятието, както и квалифициран персонал.
Чл. 9 С подписване на настоящия договор Изпълнителят декларира пред Възложителя, че използваните от Изпълнителя  пиротехнически материали и ефекти за изпълнение на услугата по настоящия договор отговарят на всички изисквания, валидни за територията на страната за качеството им, техническата безопасност и годност на изделията.
     Чл. 10 Изпълнителят се задължава своевременно да уведоми и получи съответните разрешителни от компетентните органи за провеждането на празнични илюминации и/или използване на пиротехнически ефекти по време на церемония-спектакъл Искри и при други мероприятия на Националната гвардейска част.
     Чл.11 Възникналите щети при и в резултат от изпълнението на предмета на договора са за сметка на Изпълнителя.

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ
     Чл. 12. Възложителят има право да контролира изпълнението на услугата по настоящия договор чрез свои представители преди, по време и след изпълнението й, включително и чрез видео заснемане.
     Чл. 13 При пълно и точно изпълнение на услугата по всеки одобрен сценарий по чл. 7 ал. 1 от настоящия договор, Възложителят се задължава да заплати по банковата сметка на Изпълнителя договореното възнаграждение.

Банковата сметка на Изпълнителя
Обслужваща банка: 
VІ. НЕПРЕОДОЛИМА СИЛА

     Чл. 14, ал. 1 Страните не носят отговорност за пълно или частично неизпълнение на своите задължения по настоящия договор, ако неизпълнението е възникнало като пряко следствие от действието на  непреодолима сила: стихийни бедствия, военни действия, блокади, ембарго, земетресения и други обстоятелства с форс-мажорен характер. Настъпването на такива обстоятелства се доказва с надлежно оформен документ от компетентен държавен орган и се обективира със съставяне на двустранен протокол, подписан от упълномощени представители на страните по договора.
	     ал. 2 Страната, която се позовава на непреодолима сила трябва в тридневен срок от настъпването на форсмажорното обстоятелство писмено да уведоми насрещната страна. При неизпълнение на това задължение страната не може да се позовава на непреодолима сила.	 

VII. ОТГОВОРНОСТ ПРИ НЕИЗПЪЛНЕНИЕ НА ЗАДЪЛЖЕНИЯТА

     Чл. 15 При неизпълнение на предмета на настоящия договор от страна на Изпълнителя, той дължи на Възложителя неустойка в размер на 10 % (десет процента) от стойността на услугата без включено ДДС, за всяко конкретно мероприятие.
     Чл. 16 Гаранцията за изпълнение на договора по чл.6 от раздел ІV се задържа от Възложителя при системно нарушаване от Изпълнителя на клаузите от настоящия договор.
     Чл. 17 При забава в заплащането от Възложителя на Изпълнителя по чл.4 от настоящия договор за всяка проведена празнична илюминация и/или използване на пиротехнически ефекти по време на церемония-спектакъл „Искри” и при други мероприятия на Националната гвардейска част, Възложителят дължи неустойка в размер на законната лихва за всеки просрочен ден.
		
VIІІ. ПРЕКРАТЯВАНЕ НА ДОГОВОРА
      Чл. 18  Договорът се прекратява:
· с изтичане на срока на настоящия договор или до изчерпване на общата стойност на услугата по договора, преди изтичане на срока по настоящия договор;
· по взаимно съгласие между страните, изразено писмено;
· с едномесечно писмено предизвестие, отправено до страната, която не изпълнява задълженията си;
· при непредвидени обстоятелства съгласно § 2, т. 27 от Допълнителни разпоредби на Закона за обществените поръчки.


ІX. ДРУГИ УСЛОВИЯ
Чл. 19 Страните по настоящия договор ще решават споровете, възникнали в процеса на изпълнението му при условия на взаимно съгласие.
	За неуредените по настоящия договор въпроси се прилагат разпоредбите на законодателството на Република България.	
 	Настоящият договор се сключи и подписа в два еднообразни  екземпляра по един за всяка от страните.
Приложение:1. Ценово предложение 

ЗА ВЪЗЛОЖИТЕЛЯ:
КОМАНДИР НА НАЦИОНАЛНАТА ГВАРДЕЙСКА ЧАСТ

ПОЛКОВНИК                                               ПЕТЪР КИНДАЛОВ
			                                            ___.___2026 г. 

	


ГЛАВЕН СЧЕТОВОДИТЕЛ  НА ФСС, БЮДЖЕТЕН 
   	
      ВИОЛЕТА НИКОЛОВА
	                                               ___.___2026 г.



ЗА ИЗПЪЛНИТЕЛЯ: 

		
ИЗГОТВИЛ ДОКУМЕНТА:

СТАРШИ ЮРИСКОНСУЛТ В ОТДЕЛЕНИЕ „ВЪОРЪЖЕНИЕ И ТЕХНИКА”

Ц.СЛ.                                              АНТОАНЕТА ГЕОРГИЕВА
	             ЙОРДАН ВИТАНОВ
	  		               
        ___.___.2019 г.

